Elena Žalinkevičaitė-Petrauskienė

Elena Žalinkevičaitė-Petrauskienė (1900 m. rugsėjo 23 d. Padustėlis, Dusetų valsčius, Rusijos imperija – 1986 m. gegužės 23 d. Vilnius) – aktorė, poetė, dramaturgė.

 Biografija 
Kaune lankė Petrovo baleto studiją, 1920–1922 m. mokėsi privačioje Antano Sutkaus vaidybos mokykloje, muzikos mokykloje mokėsi dainavimo.

1920–1922 m. Vilkolakio teatro ir Tautos teatro aktorė, nuo 1922 m. Valstybės teatro, nuo 1941 m. Kauno miesto teatro aktorė. 1944 m. pasitraukė į Vokietiją, dirbo Augsburgo lietuvių dramos kolektyve, spausdino eilėraščius tremties periodikoje, paruošė keletą vaidinimų stovyklos jaunimui. 1948 m. grįžo į Lietuvą. Nuo 1948 m. Kauno muzikinio teatro aktorė, 1950–1952 m. Liaudies dainų ir šokių ansamblio pranešėja, 1956–1957 m. LTSR valstybinio akademinio dramos teatro aktorė.

Režisavo spektaklius vaikams ir jaunimui, kūrė radijo vaidinimus. Paskelbė atsiminimų apie teatrą, parengė spaudai Kipro Petrausko atsiminimų.Lietuvių enciklopedija. – T. 22. – Boston. – 1960. – P. 399.

Elena Petrauskienė nacistinės Vokietijos okupacijos metais globojo žymaus smuikininko Danieliaus Pomeranco dukrą Danutę Pomerancaitę. Už žydaitės gelbėjimą ji buvo pripažinta Pasaulio tautų teisuole.https://collections.yadvashem.org/en/righteous/4024026 

 Bibliografija 
 1930 m. eilėraščių rinkinys „Eskizai“,
 Pjesės Alės Sidabraitės slapyvardžiu.

 Šaltiniai 

Kategorija:Lietuvos aktoriai
Kategorija:Lietuvos poetai